La topa ła ze na inbarcasion a fondo piato tìpega de ła Laguna de Venesia. Dopo che'l se ga zviłupà inte'l Novesento cofà mezo da dipòrto, el se treta de na variansa più capiente da cui el se desferensia par ła forma de'l pòpe che ła ze piana e non tondizante e par le dimension più cotenjùe. Tìpegamente, infati, na ła prezenta na łonghesa conpreza infrà i 6,5 e i 7,30 metri e na łarghesa che varia intrà 1,70 e 1,90 metri. Anca ła propulsion ła ze versatiłe: l'inbarcasion ła pol èsar spenta sia a remi che a veła co àlboro trasportàbiłe łozà inte'l trasto popiero, timon-darìva pozisionà a pope e veła a'l terso. La forma a specio de'l pòpe ła se ga po' mostrà parfetamente adata par l'istałasion de motori forabordo, favorìndo cusì el rapido pasagio a na propulsion motorizada patòca. Le dimension cotenjùe, che fasiłita ła navigasion anca inte l'area urbana, e ła versatiłità de i mezi de propulsion łe ga fisà el suceso de 'sto tipo de inbarcasion, che ła ze intrà łe più diramàe in sità, adibìa prinsipalmente par funsion de diporto e ocazionalmente par el strapòrto de carghi rełativamente contenjùi. Verso ła fine de'l Novesento, a i modełi tradisionałi reałizài in łenjo se ga fiancà anca modełi reałizà in vetroresina . dal sito Veniceboats.